Stephen Cook

Stephen Arthur Cook (* 14. december 1939, Buffalo, New York, USA) je americký informatik a matematik v súčasnosti pôsobiaci v Kanade. Je známy predovšetkým vďaka svojej práci v oblasti výpočtovej zložitosti a teórie zložitosti dôkazov (pri automatickom dokazovaní viet). V roku 1971 v článku The Complexity of Theorem Proving Procedures sformalizoval pojem NP-úplnosti a ukázal, že problém splniteľnosti logickej formuly je NP-úplný. V tomto článku tiež prišiel s jedným z najvýznamnejších dosiaľ otvorených problémov v teoretickej informatike - P verzus NP problémom. V roku 1982 dostal najmä vďaka tejto práci Turingovu cenu.

Držitelia Turingovej ceny
Informatici USA
Matematici USA
Logici USA
Členovia Kráľovskej spoločnosti
Osobnosti z Buffala